CELEX: 32021D1801
Language: ga
Date: 2021-10-11 00:00:00
Title: Cinneadh Cur Chun Feidhme (AE) 2021/1801 ón gCoimisiún an 11 Deireadh Fómhair 2021 lena leasaítear Cinneadh Cur Chun Feidhme (AE) 2019/1616 i dtaca le caighdeáin chomhchuibhithe le haghaidh píopaí miotalacha tionsclaíocha, boltáil feirí agus a siúntaí agus a gcoirí gaile cruach dosmálta

12.10.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 361/53
               
            
         CINNEADH CUR CHUN FEIDHME (AE) 2021/1801 ÓN gCOIMISIÚN
         an 11 Deireadh Fómhair 2021
         lena leasaítear Cinneadh Cur Chun Feidhme (AE) 2019/1616 i dtaca le caighdeáin chomhchuibhithe le haghaidh píopaí miotalacha tionsclaíocha, boltáil feirí agus a siúntaí agus a gcoirí gaile cruach dosmálta
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1025/2012 ó Pharlaimint na hEorpa agus ón gComhairle an 25 Deireadh Fómhair 2012 maidir le caighdeánú Eorpach, lena leasaítear Treoir 89/686/CEE agus Treoir 93/15/CEE ón gComhairle agus Treoracha 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE agus 2009/105/CE ó Pharlaimint na hEorpa agus ón gComhairle agus lena n-aisghairtear Cinneadh 87/95/CEE ón gComhairle agus Cinneadh Uimh. 1673/2006/CE ó Pharlaimint na hEorpa agus ón gComhairle (1), agus go háirithe Airteagal 10(6) de,
         De bharr an mhéid seo a leanas:
         
                     (1)
                  
                  
                     I gcomhréir le hAirteagal 12 de Threoir 2014/68/AE ó Pharlaimint na hEorpa agus ón gComhairle (2), maidir le brú-threalamh nó cóimeálacha dá dtagraítear in Airteagal 4(1) agus (2) den Treoir sin atá i gcomhréir le caighdeáin chomhchuibhithe nó codanna de na caighdeáin chomhchuibhithe sin agus a bhfuil a dtagairtí foilsithe in Iris Oifigiúil an Aontais Eorpaigh, glacfar leis go bhfuil siad i gcomhréir leis na ceanglais riachtanacha sábháilteachta a chumhdaítear faoi na caighdeáin sin nó faoi chodanna de na caighdeáin sin dá dtagraítear in Iarscríbhinn I a ghabhann leis an Treoir sin.
                  
               
                     (2)
                  
                  
                     I litir M/071 dar dáta an 1 Lúnasa 1994, d’iarr an Coimisiún ar an gCoiste Eorpach um Chaighdeánú (CEN) na caighdeáin a bhaineann le táirgí agus na caighdeáin de chineál cothrománach a tharraingt suas i ndáil leis an mbrú-threalamh chun tacú le Treoir 97/23/CE ó Pharlaimint na hEorpa agus ón gComhairle (3). Cuireadh Treoir 2014/68/AE in ionad na Treorach sin gan athrú a dhéanamh ar na ceanglais riachtanacha sábháilteachta dá dtagraítear in Iarscríbhinn I a ghabhann le Treoir 97/23/CE.
                  
               
                     (3)
                  
                  
                     Ar bhonn iarraidh M/071 agus chun úrscothacht a léiriú, rinne CEN athbhreithniú agus leasú ar chuid de na caighdeáin chomhchuibhithe a bhí ann cheana. Go sonrach, rinne CEN athbhreithniú ar chaighdeán comhchuibhithe EN 1515-4:2009 a raibh glacadh chaighdeán comhchuibhithe EN 1515-4:2021 maidir le boltáil feirí agus a siúntaí ina thoradh air. Rinne CEN athbhreithniú freisin ar chaighdeán comhchuibhithe EN 14222:2003 a raibh glacadh chaighdeán EN 14222:2021 maidir le coirí gaile cruach dosmálta ina thoradh air.
                  
               
                     (4)
                  
                  
                     Ina theannta sin, rinne CEN leasú ar chaighdeán comhchuibhithe EN 13480-3:2017 maidir le píopaí miotalacha tionsclaíocha.
                  
               
                     (5)
                  
                  
                     I dteannta le CEN, rinne an Coimisiún measúnú ar cé acu a chomhlíonann nó nach gcomhlíonann na caighdeáin maidir le brú-threalamh arna leasú nó arna n-athbhreithniú ag CEN iarraidh M/071.
                  
               
                     (6)
                  
                  
                     Na caighdeáin maidir le brú-threalamh arna leasú nó arna n-athbhreithniú ag CEN, comhlíonann siad na ceanglais a bhfuil sé d’aidhm leo iad a chumhdach agus a dtagraítear dóibh in Iarscríbhinn I a ghabhann le Treoir 2014/68/AE. Dá bhrí sin, is iomchuí na tagairtí do na caighdeáin sin a fhoilsiú in Iris Oifigiúil an Aontais Eorpaigh.
                  
               
                     (7)
                  
                  
                     Foilseofar na tagairtí do leaganacha leasaithe nó athbhreithnithe chaighdeáin EN 1515-4:2009, EN 14222:2003 agus EN 13480-3:2017. Dá bhrí sin, is gá na tagairtí do chaighdeáin EN 1515-4:2009 agus EN 14222:2003. a tharraingt siar ó Iris Oifigiúil an Aontais Eorpaigh (4).
                  
               
                     (8)
                  
                  
                     Chun a ndóthain ama a thabhairt do mhonaróirí a dtáirgí a chur in oiriúint do na leaganacha leasaithe nó athbhreithnithe de na caighdeáin chomhchuibhithe maidir le boltáil feirí agus a siúntaí agus a gcoirí gaile cruach dosmálta, is gá tarraingt siar na gcaighdeán sin a chur siar.
                  
               
                     (9)
                  
                  
                     In Iarscríbhinn I a ghabhann le Cinneadh Cur Chun Feidhme (AE) 2019/1616 ón gCoimisiún (5), liostaítear na tagairtí do chaighdeáin chomhchuibhithe arna ndréachtú chun tacú le Treoir 2014/68/AE. Ba cheart na tagairtí do chaighdeáin chomhchuibhithe EN 1515-4:2021 agus EN 14222:2021 a áireamh san Iarscríbhinn sin.
                  
               
                     (10)
                  
                  
                     In Iarscríbhinn II a ghabhann le Cinneadh Cur Chun Feidhme (AE) 2019/1616, liostaítear tagairtí do na caighdeáin chomhchuibhithe arna ndréachtú chun tacú le Treoir 2014/68/AE agus atá le tarraingt siar as Iris Oifigiúil an Aontais Eorpaigh. Ba cheart na tagairtí do chaighdeáin chomhchuibhithe EN 1515-4:2009 agus EN 14222:2003 a áireamh san Iarscríbhinn sin.
                  
               
                     (11)
                  
                  
                     Cuimsítear in Iarscríbhinn I a ghabhann le Cinneadh Cur Chun Feidhme (AE) 2019/1616 na tagairtí do chaighdeán comhchuibhithe EN 13480-3:2017 agus na tagairtí do leasuithe EN 13480- 3:2017/A2:2020 agus EN 13480-3:2017/A3:2020. Rinneadh leasú breise ar chaighdeán EN 13480-3:2017. Is iomchuí an iontráil ábhartha san Iarscríbhinn sin a ionadú agus an tagairt do leasú EN 13480-3:2017/A1:2021 a chur isteach.
                  
               
                     (12)
                  
                  
                     Dá bhrí sin, ba cheart Cinneadh Cur Chun Feidhme (AE) 2019/1616 a leasú dá réir.
                  
               
                     (13)
                  
                  
                     Is éard a thugtar le fios le caighdeán comhchuibhithe a chomhlíonadh go nglactar leis go bhfuil comhréir ann leis na ceanglais riachtanacha chomhfhreagracha a leagtar amach i reachtaíocht chomhchuibhithe an Aontais ón dáta a fhoilsítear an tagairt do chaighdeáin den chineál sin in Iris Oifigiúil an Aontais Eorpaigh. Dá bhrí sin, ba cheart don Chinneadh seo teacht i bhfeidhm lá a fhoilsithe,
                  
               TAR ÉIS AN CINNEADH SEO A GHLACADH:
         
            Airteagal 1
            Leasaítear Cinneadh Cur Chun Feidhme (AE) 2019/1616 mar a leanas:
            
                        (1)
                     
                     
                        leasaítear Iarscríbhinn I i gcomhréir le hIarscríbhinn I a ghabhann leis an gCinneadh seo.
                     
                  
                        (2)
                     
                     
                        leasaítear Iarscríbhinn II i gcomhréir le hIarscríbhinn II a ghabhann leis an gCinneadh seo.
                     
                  
         
            Airteagal 2
            Tiocfaidh an Cinneadh seo i bhfeidhm lá a fhoilsithe in Iris Oifigiúil an Aontais Eorpaigh.
         
         
            Arna dhéanamh sa Bhruiséil, 11 Deireadh Fómhair 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 316, 14.11.2012, lch. 12.
         
            (2)  Treoir 2014/68/AE ó Pharlaimint na hEorpa agus ón gComhairle an 15 Bealtaine 2014 maidir le comhchuibhiú dhlíthe na mBallstát a bhaineann le brú-threalamh a chur ar fáil ar an margadh (IO L 189, 27.6.2014, lch. 164).
         
            (3)  Treoir 97/23/CE ó Pharlaimint na hEorpa agus ón gComhairle an 29 Bealtaine 1997 maidir le comhfhogasú dhlíthe na mBallstát a bhaineann le brú-threalamh (IO L 181, 9.7.1997, lch. 1).
         
            (4)  IO C 326, 14.9.2018, lch. 94.
         
            (5)  Cinneadh Cur Chun Feidhme (AE) 2019/1616 ón gCoimisiún an 27 Meán Fómhair 2019 maidir le caighdeáin chomhchuibhithe i dtaca le brú-threalamh arna ndréachtú chun tacú le Treoir 2014/68/AE ó Pharlaimint na hEorpa agus ón gComhairle (IO L 250, 30.9.2019, lch. 95).
      
      
         
            IARSCRÍBHINN I
            Leasaítear Iarscríbhinn I mar a leanas:
            
                        (1)
                     
                     
                        cuirtear an méid seo a leanas in ionad iontráil Uimh. 29:
                        
                                    Uimh.
                                 
                                 
                                    An tagairt don chaighdeán
                                 
                              
                                    “29.
                                 
                                 
                                    EN 13480-3:2017
                                    Píopaí miotalacha tionsclaíocha – Cuid 3: Dearadh agus ríomh
                                    EN 13480-3:2017/A2:2020
                                    EN 13480-3:2017/A3:2020
                                    EN 13480-3:2017/A1:2021”;
                                 
                              
                  
                        (2)
                     
                     
                        cuirtear isteach na hiontrálacha seo a leanas:
                        
                                    Uimh.
                                 
                                 
                                    An tagairt don chaighdeán
                                 
                              
                                    “40.
                                 
                                 
                                    EN 1515-4:2021
                                    Feirí agus a siúntaí – Boltáil– Cuid 4: Roghnú boltála le haghaidh trealamh atá faoi réir Threoir 2014/68/AE maidir le Brú-Threalamh
                                 
                              
                                    41.
                                 
                                 
                                    EN 14222:2021
                                    Coirí gaile cruach dosmálta”.
                                 
                              
                  
      
      
         
            IARSCRÍBHINN II
            In Iarscríbhinn II, cuirtear isteach na hiontrálacha seo a leanas:
            
               
                           Uimh.
                        
                        
                           An tagairt don chaighdeán
                        
                        
                           Dáta an tarraingt siar
                        
                     
                           “38.
                        
                        
                           EN 1515-4:2009
                           Feirí agus a siúntaí – Boltáil– Cuid 4: Roghnú boltála le haghaidh trealamh atá faoi réir Threoir 97/23/CE maidir le Brú-Threalamh
                        
                        
                           12 Aibreán 2023
                        
                     
                           39.
                        
                        
                           EN 14222:2003 Coirí scealla cruach dosmálta
                        
                        
                           12 Aibreán 2023”.